b'\n_START_ARTICLE_\nLa Fassina (Art\xc3\xa9s)\n_START_SECTION_\nDescripci\xc3\xb3\n_START_PARAGRAPH_\nEs tracta d\'un conjunt d\'edificacions en forma de "T" que s\'adeq\xc3\xbcen a la funci\xc3\xb3 que tenien: fassina per elaborar aiguardent. Ha sofert moltes ampliacions i reformes._NEWLINE_Destaca un gran passad\xc3\xads porxet i exterior al damunt del qual i al seu costat hi ha un part de les depend\xc3\xa8ncies de la fassina. La coberta de l\'edifici \xc3\xa9s d\'un sol vessant. De les diverses reformes que ha conegut la m\xc3\xa9s destacable ha estat al reconversi\xc3\xb3 d\'una part en habitatges. Fins ara s\'ha conservat la maquin\xc3\xa0ria o estris de la fassina, per\xc3\xb2 s\'estan fent gestions per vendre-la.\n_START_SECTION_\nHist\xc3\xb2ria\n_START_PARAGRAPH_\nA Art\xc3\xa9s hi ha const\xc3\xa0ncia de dues f\xc3\xa0briques dedicades a l\'aiguardent: la fassina de cal Posa i la de cal Serrallonga, avui coneguda com la Fassina. A la segona meitat del s. XIX comen\xc3\xa7\xc3\xa0 a funcionar i es situ\xc3\xa0 fora de la poblaci\xc3\xb3 seguint la real Ordre de 1860 on s\'ordenava que les f\xc3\xa0briques d\'aiguardent havien d\'estar fora dels nuclis urbans. Funcion\xc3\xa0 fins a les primeres d\xc3\xa8cades del s. XX. posteriorment fou comprada per la f\xc3\xa0brica Berenguer els propietaris de la qual constru\xc3\xafren cases pels seus treballadors al mateix recinte de la fassina i als seus voltants. quan funcion\xc3\xa0 com a fassina provoc\xc3\xa0 m\xc3\xa9s d\'una queixa dels ve\xc3\xafns per la contaminaci\xc3\xb3 de les aig\xc3\xbces del torrent de Malla i Sala.'